Prince Alfred Hamlet - Wikipedia
Prince Alfred Hamlet is 'n dorp sowat 10 kilometer noord van Ceres in die Warm Bokkeveld in die Wes-Kaap (Suid-Afrika).
Prince Alfred Hamlet se ligging in Wes-Kaap
Koördinate: 33°18′S 19°19′O﻿ / ﻿33.300°S 19.317°O﻿ / -33.300; 19.317Koördinate: 33°18′S 19°19′O﻿ / ﻿33.300°S 19.317°O﻿ / -33.300; 19.317
8,73 km² (3,4 vk m)
520 m (1 706 vt)
780/km² (2 020,2/myl2)
Die dorp is op 8 Desember 1861 deur Johannes Cornelis Goosen gestig op die plaas Wagenboomsrivier en vernoem na prins Alfred, die tweede seun van die Britse koningin Victoria, wat 'n jaar tevore 'n besoek aan Suid-Afrika gebring het.
Prince Alfred Hamlet se munisipale raad het die volgende wapen in 1994 by die Buro vir Heraldiek geregistreer: In goud, 'n regopgeplaaste rooi graaf tussen ses groen punte na 'n punt, drie punte uitkomend uit elke flank; op 'n goue skildhoof, drie blou uitkomende driehoeke, die basisse aanstotend. Die helmteken was 'n goue klimmende leeu met 'n protea tussen sy voorpote, uitkomend uit 'n blou muurkroon, en die wapenspreuk is "Arbeid dra vrug".
Die dorp is 'n terminus van die takspoorlyn van Wolseley via Ceres. Groot hoeveelhede sagtevrugte en aartappels word hiervandaan verspoor. Die dorp staan bekend vir sy vrugteverbouing, wat vinnige nywerheids- en sakeontwikkeling in die begin van die 21ste eeu bevorder het.
Noord van die dorp is die Gydopas wat die dorp met die Koue Bokkeveld verbind.
↑ 1,0 1,1 1,2 1,3 "Hoofplek Prince Alfred Hamlet". Sensus 2011.
Ontsluit van "https://af.wikipedia.org/w/index.php?title=Prince_Alfred_Hamlet&oldid=1823225"
Last edited on 18 September 2018, at 20:22